Държавен вестник, бр. 63, 2014 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  63
11. оптималните и/или допустимите гра­
нични стойности по работни места съгласно 
раздел II;
12. оценка за съответствието на окончател­
ните резултати от измерванията с оптимал­
ните или допустимите гранични стойности 
съгласно чл. 18, ал. 5 и 6;
13. дата, имена и подписи на длъжностните 
лица, участвали в измерванията.
Чл. 20. (1) При оценяването на риска от па­
раметрите на микроклимата на работни места 
в сгради се отделя специално внимание на:
1. съответствието на окончателните ре­
зултати от измерванията с оптималните или 
допустимите гранични стойности на параме­
трите на микроклимата;
2. броя на работните места и типа на ра­
ботното оборудване в работното помещение, 
вкл. тяхното разположение спрямо преград­
ните стени на помещението и източниците на 
топлина, влага и въздушни течения;
3. всеки ефект върху здравето и безопас­
ността на работещите, който е резултат от 
взаимодействието между отделните параметри 
на микроклимата;
4. всеки ефект за здравето и безопасността 
за работещи, които се нуждаят от специална 
закрила, вкл. и тези с ограничена работоспо­
собност, нарушена терморегулация, бременни 
жени и кърмачки, трудоустроени работещи и др.;
5. всяко въздействие върху здравето и 
безопасността на работещия, произтичащо 
от категорията работа;
6. потенциалното въздействие на източ­
ниците на топлина и влага – свързани и 
несвързани с технологичния процес върху 
параметрите на микроклимата;
7. информацията от производителите за 
техническите параметри на отоплителните, 
вентилационните и климатичните съоръжения;
8. информацията за топлинно излъчване, 
предоставена от производителите на работното 
оборудване, в съответствие с изискванията 
на Закона за техническите изисквания към 
продуктите и подзаконовите нормативни ак­
тове към него;
9. наличието на лични предпазни средства, 
в т. ч. специално работно облекло за защита на 
работещите от въздействието на параметрите 
на микроклимата на работни места в сгради.
(2) Оценката на риска от неблагоприятните 
климатични въздействия върху здравето и 
безопасността на работещите при работа на 
открито се извършва, като се вземат предвид 
рисковете от температура, слънчева радиа­
ция, валежи, мъгли и вятър, като се отделя 
специално внимание на тяхното комбинирано 
въздействие, както и на:
1. категорията на работата;
2. наличието на лични предпазни средства, 
в т. ч. специално работно облекло с подходя­
щи характеристики за намаляване на риска;
3. необходимостта от лични предпазни 
средства, в т. ч. специално работно облекло 
за защита от други фактори на работната 
среда, използването на които може да нару­
ши нормалната адаптация на организма към 
климатичните условия;
4. наличието на места за почивка с подхо­
дящи условия за възстановяване на топлинния 
баланс на организма.
(3) Оценката на риска се документира и 
преразглежда по реда на наредбата по чл. 14, 
ал. 2, както и въз основа на резултатите от 
здравното наблюдение на работещите.
Чл. 21. (1) Работодателят е длъжен да разра­
боти и приложи технически и/или организаци­
онни мерки за защита на работещите, когато:
1. при оценката на риска по чл. 20, ал. 1 се 
установи, че резултатите от измерванията на 
параметрите на микроклимата не съответстват 
на установените оптимални или допустими 
гранични стойности;
2. при оценката на риска по чл. 20, ал. 2 се 
установи, че съществува риск от слънчев/то­
плинен удар, преохлаждане и измръзване и др.
(2) Мерките по ал. 1 могат да включват:
1. други методи на работа, при които от­
деляните топлина, влага и въздушни течения 
са с по-ниски нива;
2. избор на подходящо работно оборудване, 
излъчващо възможно най-малко топлина, вкл. 
осигуряване на работно оборудване, произ­
ведено съгласно изискванията на Закона за 
техническите изисквания към продуктите, с 
оглед ограничаване на топлинното излъчване;
3. създаване на подходяща организация на 
работния процес и/или работното време, вкл. 
осигуряване на почивки с подходяща честота 
и продължителност;
4. създаване на подходяща организация на 
работните места;
5. осигуряване на колективни средства за 
защита:
а) от неблагоприятно въздействие на пара­
метрите на микроклимата, като климатизация, 
вентилация, защитни прегради, изолации, 
екрани и др.;
б) при работа на открито, особено по от­
ношение на риска от слънчев/топлинен удар, 
преохлаждане, измръзване и др.;
6. осигуряване на подходящи лични пред­
пазни средства, в т.ч. специално работно 
облекло съгласно Наредба № 3 от 2001 г. 
за минималните изисквания за безопасност 
и опазване на здравето на работещите при 
използване на лични предпазни средства на 
работното място (обн., ДВ, бр. 46 от 2001 г.; 
изм. и доп., бр. 40 от 2008 г.);